Document ID: /roh_data/filtered/fineweb-2-filterrobots_roh.jsonl.gz/53811

Quest onn festivescha la Societât Filologjiche Furlane, la «Lia Rumantscha» dals Furlans, ses 100 onns – precis sco ses pendant en il Grischun. Cun questa chaschun tematisescha la Marella il status quo da la minoritad furlana. Nus avain fatg visitas al congress da giubileum da la «Filologjiche» sco er al «Radio Onde Furlane», nua che schurnalists passiunads rapportan di per di dal mund furlan.
Ina da las constataziuns principalas: Fin che la lingua furlana è enragischada en la societad, è la via anc lunga. Ed entant che la Societât Filologjiche defenda las tradiziuns e vul sensibilisar per l’ierta culturala, emprovan ils schurnalists dal sulet radio furlan da betg perder il contact cun la giuventetgna.
Ultra da quai han ils schurnalists da Radio Onde Furlane ina gronda visiun: quella dad in’Europa da las minoritads unidas. Malgrà lur meds limitads, auzan ils redacturs lur vuschs encunter il mainstream schurnalistic e cumbattan per in meglier status da la lingua. Danunder prendan els lur energia?
RR Marella 09:00